TV7 JERUUSALEMMA UUDISED
Tänased teemad -
USA Luteri kirik nõuab Iisraelilt Palestiina okupatsiooni lõpetamist
Briti juudid tahavad Saksa passi
Jeruusalemmas avatakse kõigi usundite maja
Naiste flotill püüab murda Gaza mereblokaadi
Jumala plaan töötab täiuslikult
Galileast leiti iidse sünagoogi varemed
TV7 Jeruusalemma Uudistest - Shalom!
Breaking Israel Newsi teatel nõuab USA Evangeelne Luteri kirik ELCA,
et USA valitsus lõpetaks igasuguse toetuse Iisraelile.
Suure häälteenamusega heakskiidetud otsuse järgi
peab USA lõpetama kõik majandus- ja sõjalise abi Iisraelile,
kui Iisrael ei peata asunduste ehitust
ja olemasolevate laiendamist Ida-Jeruusalemmas ja Läänekaldal,
ei lõpeta Palestiina alade okupeerimist ega tunnusta Palestiina riiki.
Kirik nõuab, et president Obama tunnustaks Palestiina riiki
ega takistaks ÜROs Palestiina riigi täisliikmeks saamist.
ELCA kiitis ka heaks Iisraeli boikoteerimist soosiva resolutsiooni,
mis tähendab põhimõtteliselt distantseerumist Iisraelist
ning investeerimist Palestiinasse ja teistesse alatoetatud paikadesse,
kus inimõigusrikkumised inimeste heaolu mõjutavad.
USA Evangeelsel-luterlikul Kirikul on 4 miljonit liiget ja 10 000 kogudust.
Otsused algatas kirikusisene Iisraeli-vastane grupp,
kes ei taha, et kirik saaks kasu inimõigusrikkumistest
nagu Iisraeli ca 50 aastat kestnud Palestiina maade okupeerimine.
ELCA teatel ühineti ka teiste USA Iisraeli-vastaste kirikutega,
mille arv jätkuvalt kasvab.
The Times of Israeli teatel hakkasid Briti juudid Saksa passe soetama.
Brexit, brittide peatne lahkumine EList,
on märgatavalt kasvatanud Saksa passe soovivate juutide arvu.
Saksa kodakondsust taotleb igal aastal keskmiselt 20 briti juuti.
Brexiti hääletusel läksid rohkem kui pooled häältest selle pooldajaile
ja pärast tulemusi on kasvanud vaen immigrantide suhtes.
Seepärast peavad Brexiti vastased rassismilainet
rahvahääletuse tagajärjeks.
Brexitile järgnenud nädalal toimus politsei sõnul üle 350 vihakuriteo,
kui enne hääletust oli intsidente iga nädal keskmiselt 63.
Breaking Israel News kirjutab uuest kristlaste, juutide ja moslemite
usuülesest vaimsest kogunemisest septembris Jeruusalemmas.
Igaaastasel antud kolme usundi festivalil Mekudeshet 2016
avatakse "Amen - kõikide uskude palvekoda".
Pressiteate järgi toob festival ajutisse jumalakotta arutama,
õppima, laulma ja palvetama maailma kolme suure usu esindajaid,
kes jagavad usku samasse Jumalasse
ja piirideta armastust Jeruusalemma vastu.
Üritusele oodatakse kunstnikke, näitlejaid ja muusikuid
ning ka meediategelasi kogu maailmast.
Kuu aega saavad kristlaste, juutide ja moslemite esindajad
pidada mitmeid vestlusi Jeruusalemma Muusikakeskuses,
kus neil on võimalik palvetada koos ja eraldi kolm korda päevas
araabia, heebrea ja kopti keeles.
Festivali kunstilise juhi sõnul on ime,
et nelja seina vahel pühitsetakse kodu kolmele usundile,
kes jagavad Jeruusalemma,
ja kõigile neile, kes tahavad elada Kõigekõrgema tiibade all.
Arutz Sheva kirjutab uuest Gaza mereblokaadi murdmiskatsest.
Hamasi palestiinlaste ajalehele rääkinud Euroopa kampaania juhi
dr Mazen Kaheli sõnul peaks 2 laeva seilama Hispaaniast Gazasse
augusti lõpus või septembri algul.
Naiste flotillis osaleb 25 naist,
kelle seas on poliitaktiviste, juriste ja parlamentääre.
Flotilli ca 1-nädalase reisiga tahetakse kasvatada teadlikkust
Gaza blokaadi kohta ja toetada Gaza naisi.
Iisraeli kehtestatud Gaza blokaadi on püütud korduvalt murda,
kuigi see on ÜRO Palmeri raporti järgi täiesti legaalne.
Esimene ja ehk kuulsaim flotill oli 2010. a Mavi Marmara juhtum.
Kui flotillis osalenud laevad ei peatunud,
tõusid Iisraeli Kaitseväe sõdurid Mavi Marmarale,
kus neid ründasid aktivistid
nugade, raudkangide ja teiste taparelvadega.
Sõdurid olid sunnitud oma elu kaitseks tule avama
ja hukkus 10 neid rünnanud aktivisti.
Mereblokaadi murdmiskatsel olid väidetavalt humanitaarsihid,
kuid Iisraelis selgus, et laevadel polnud mingit humanitaarabi.
Israel Hayomi teatel maksab Iisrael hukkunud Türgi aktivistide peredele
juhtunu eest 20 mln USD kompensatsiooni.
The Jerusalem Post kirjutab kristlasest naispõgeniku sõnumist,
mille järgi teostub Lähis-Idas täielikult Jumala plaan.
USAs, ühes Alabama koguduses,
palus kuue Lähis-Ida kristliku preestri ja kogudusejuhi nimel
varjunime all Miriam rääkinud põgenik
et kirikulised ei palvetaks tagakiusu lõppemise pärast.
Selle asemel palus ta palvetada Lähis-Ida kristlastele vaprust
ja julgustust usus, et nad võiksid kõik olla Jumala ja Tema töö tunnistajad.
Miriam rääkis kogudusele, kuidas kristlasi koheldi halvasti
juba enne Süüria kodusõda ja ISISe tõusu.
Ometi pole nad mures ega karda tagakiusu kasvu pärast,
vaid nende meelest on nüüd Jumala aeg.
Jumal tegutseb Lähis-Idas täiuslikult ka kõige meeletumate sündmuste läbi,
ütleb Miriam.
Usukaaslaste tagakiusamine vaid kinnitavat neid,
nagu Moosese raamatu teise peatüki järgi iisraellasi Egiptusest põgenedes.
Märtsis teatas välisminister Kerry et USA nägemuse järgi
vastutab ISIS kristlaste, jesiidide ja šiiitide genotsiidi eest.
kuid seadus ei nõua USA-lt oma strateegia muutmist
ega ISISe suhtes midagi enamat tegema.
Israel Hayom kirjutab Põhja-Iisraelist leitud
Jeruusalemma teise templi aegsest sünagoogist.
Alam-Galileas Nahal Tavori looduskaitsealal toimuvail kaevetöödel
leiti ebatavaline, sünagoogina töötanud hoone.
Kinnereti Instituudi teadlase dr Motti Aviami sõnul
on Iisraelis leitud vaid 8 teise templi aegset sünagoogi
ehk perioodilt 516. a eKr - 70. a AD.
Aviami sõnul on see esimene Galileast leitud sünagoog,
mis kinnitab Uue Testamendi ajaloolist infot,
et Jeesus jutlustas Galilea külade sünagoogides.
1. sajandil pärast Kristuse sündi
ehitati sünagoogi jäänustele moodustunud künkale suur farm.
Samas kohas asus ca 1500 aastat varem kaananlaste linn ja tempel,
mille rituaalaltarist leiti osa.
Lisaks leiti ka ühe katust toetanud samba alus.
Kümme aastat kestnud kaevetööde käigus leitud sünagoog
on teadlaste seas rahvusvahelist furoori tekitanud.
Need olid meie tänased uudised. Shalom ja kohtumiseni!
Tõlge: Monika Jaaguri